b'\n_START_ARTICLE_\nLev Pontrjagin\n_START_PARAGRAPH_\nLev Semjonovit\xc5\xa1 Pontrjagin (vene keeles \xd0\x9b\xd0\xb5\xd0\xb2 \xd0\xa1\xd0\xb5\xd0\xbc\xd1\x91\xd0\xbd\xd0\xbe\xd0\xb2\xd0\xb8\xd1\x87 \xd0\x9f\xd0\xbe\xd0\xbd\xd1\x82\xd1\x80\xd1\x8f\xd0\xb3\xd0\xb8\xd0\xbd; 3. september (vkj 21. august) 1908 Moskva \xe2\x80\x93 3. mai 1988 Moskva) oli vene matemaatik, NSV Liidu Teaduste Akadeemia akadeemik._NEWLINE_\xc3\x95nnetusjuhtumi tagaj\xc3\xa4rjel j\xc3\xa4i ta 14-aastaseltpimedaks._NEWLINE_Ta oli kauaaegneMoskva Riikliku \xc3\x9clikooli optimaalse juhtimise kateedri juhataja ja professor. Tema peamised uurimisvaldkonnad olid algebraline topoloogia, diferentsiaaltopoloogia, v\xc3\xb5nkumiste teooria, variatsioonarvutus ja juhtimisteooria. Ta on juhtimisteoorias optimaalsete protsesside teooria looja (teooria aluseks on Pontrjagini maksimumprintsiip)._NEWLINE_Ta on maetud Moskva Novodevit\xc5\xa1je kalmistule.\n_START_SECTION_\nHaridus- ja t\xc3\xb6\xc3\xb6k\xc3\xa4ik\n_START_PARAGRAPH_\nTa l\xc3\xb5petas 1929. aastal Moskva \xc3\xbclikooli f\xc3\xbc\xc3\xbcsika-matemaatikateaduskonna matemaatika osakonna. 1930. aastal sai ta Moskva \xc3\xbclikooli algebrakateedri dotsendiks. Kui 1935. aastal v\xc3\xb5eti N\xc3\xb5ukogude Liidus taaskasutusele akadeemilised kraadid, sai taK\xc3\xb5rgemalt Atestatsioonikomisjonilt (VAK) v\xc3\xa4itekirja kaitsmata f\xc3\xbc\xc3\xbcsika-matemaatikadoktori kraadi._NEWLINE_1934. aastal asus ta t\xc3\xb6\xc3\xb6leNSV Liidu Teaduste Akadeemia Steklovi-nimelise Matemaatikainstituuti teadurina ja 1935. aastast oli ta \xc3\xbchtlasiMoskva Riikliku \xc3\x9clikooli professor._NEWLINE_1964. aastal k\xc3\xbclastas ta kuu aja jooksul USA mitmeid \xc3\xbclikoole, sealhulgas Princetoni \xc3\x9clikooli. 1967. aastal v\xc3\xb5ttis ta osa NSV Liidu matemaatikute grupi koosseisus teaduskonverentsist Los Angeleses ning 1969. aastal k\xc3\xa4is loenguid lugemas Stanfordi \xc3\x9clikoolis ja Columbia \xc3\x9clikoolis New Yorgis._NEWLINE_Aastatel 1971\xe2\x80\x931988 oli ta MR\xc3\x9c arvutusmatemaatika ja k\xc3\xbcberneetika teaduskonna optimaalse juhtimise kateedri juhataja.\n_START_SECTION_\nTeaduskorralduslik ja \xc3\xbchiskondlik tegevus\n_START_PARAGRAPH_\nTa oli aastatel 1970\xe2\x80\x931974Rahvusvahelise Matemaatikaliidu asepresident._NEWLINE_1980. aastatel seoses Siberi "j\xc3\xb5gede p\xc3\xb6\xc3\xb6ramise" (voolusuuna muutmise) projekti aruteluga koostas Aleksandr Jan\xc5\xa1in akadeemikute avaliku protestikirja NLKP Keskkomiteele. Kirjale kirjutas alla ka Lev Pontrjagin. 1986. aastal valitsus loobus sellest projektist._NEWLINE_Pontrjaginit on korduvalt s\xc3\xbc\xc3\xbcdistatud antisemitismis. Ta ise on memuaarides v\xc3\xa4itnud, et ta v\xc3\xb5itles sionistidega.'